Lygistorrhinidae

Lygistorrhinidae er en liten familie av mygg som ligner soppmygg. De kan kjennes fra de fleste andre medlemmer av soppmygg-gruppen på at munndelene er sterkt forlenget. Familien finnes ikke i Norge.


== Utseende ==
Små til middelsstore mygg (kroppslengde 2,5 - 7 millimeter), ligner soppmygg, lysbrune til svarte, ofte med lysere felter. Hodet er mer eller mindre rundet, fasettøynene er store og kan dekke det meste av hodet (holoptisk), det er også to eller tre punktøyne. Antennene er ganske korte og perlekjede-formede, munndelene er forlengede, ca. tre ganger så lange som hodet. Thorax er sterkt hvelvet, pukkelrygget, noe flattrykt fra sidene, med korte hår. Hoftene (coxae) er lange og slanke, beina er tynne eller bakbeina er noe fortykkede, leggene på bakbeina med to lange sporer. Vingene er forholdsvis brede og rundede, kan være glassklare eller brune. Årenettet er redusert: det er ingen synlige tverr-årer, om lengdeårene midt i vingen (medialårene) er utvisket i den indre delen.


== Levevis ==
Lite synes å være kjent om levesettet deres, men artene lever i skog. Larvene er ikke kjente. Hos i alle fall noen av artene besøker de voksne myggene blomster. 


== Utbredelse ==
Gruppen er kjent fra alle økosoner bortsett fra Antarktis. De fleste er tropiske, men noen finnes også i varme tempererte skoger.


== Systematisk inndeling ==

orden Tovinger, Diptera
underorden Mygg, Nematocera
overfamilie Sciaroidea
familie Lygistorrhinidae Hendel, 1936
slekten Asiorrhina Blagoderov, Hippa & Ševcik, 2009
slekten Blagorrhina Hippa, Mattsson & Vilkamaa, 2009
slekten Gracilorrhina Hippa, Mattsson & Vilkamaa, 2005
slekten Labellorrhina Hippa, Mattsson & Vilkamaa, 2005
slekten Loyugesa Grimaldi & Blagoderov, 2001
slekten Lygistorrhina Skuse, 1890 - 22 arter
Lygistorrhina sanctaecatharinae Thompson  -sydøstlige Nord-Amerika
Lygistorrhina pictipennis Okada, 1937  – Japan
slekten Matileola Papp, 2002
slekten Seguyola Matile, 1990 - to arter i Afrika
slekter kjent fra fossiler:
slekten Archaeognoriste Blagoderov & Grimaldi, 2004
slekten Indorrhina Stebner, Singh, Rust & Grimaldi, 2017
slekten Lebanognoriste Blagoderov & Grimaldi, 2004
slekten Leptognoriste Blagoderov & Grimaldi, 2004
slekten Palaeognoriste Meunier, 1904
slekten Parisognoriste Blagoderov, Hippa & Nel, 2010
slekten Plesiognoriste Blagoderov & Grimaldi, 2004
slekten Protognoriste Blagoderov & Grimaldi, 2004


== Referanser ==


== Kilder ==
Grimaldi, D. og V. Blagoderov 2001. A new genus of Lygistorrhinidae from Vietnam (Diptera: Sciaroidea), and phylogenetic relationships in the family. Studia Dipterologica 8 (1): 43-57.
Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): Contributions to a Manual of Palaearctic Diptera. Appendix. Science Herald, Budapest.


== Eksterne lenker ==
(en) Lygistorrhinidae i Encyclopedia of Life 
(en) Lygistorrhinidae i Global Biodiversity Information Facility 
(no) Lygistorrhinidae hos Artsdatabanken 
(en) Lygistorrhinidae hos Fossilworks 
(en) Lygistorrhinidae hos ITIS 
(en) Lygistorrhinidae hos NCBI 
(en) Kategori:Lygistorrhinidae – bilder, video eller lyd på Wikimedia Commons 
Lygistorrhinidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Bilde av et eksemplar